**DOSAR EXECUŢIONAL NR. 88/2022**

**DATA 27.02.2022**

**CĂTRE,**

**ȘTEFAN DROBOTĂ**

**cu domiciliul/sediul în** București, bd. Constituției, nr. 7E, sc. 8, ap. 10, sector 5

Având în vedere că cererea de executare silită formulată de **creditorul ANDREI FLORIN** cu domiciliul/ sediul în București, str. Unirii, nr. 3, et. 3-5, ap. 19, sector 3, a fost încuviinţată prin Încheierea din data de 12.02.2022, a Judecătoriei Sectorului 1, fiind declanşată urmărirea silită, în baza titlului executoriu constând în Sentința Civilă 23823/2021 pronunțată de Judecătoria Buftea definitivă prin neapelare, conform art. 668 Cod Procedură Civilă, emitem prezenta

**SOMAŢIE**

prin care vă punem în vedere că, în conformitate cu dispoziţiile art. 732 alin. 1 Cod Procedură Civilă, în **termen de o zi** de la primirea sau lăsarea acesteia la domiciliul/sediul dumneavoastră, să vă conformaţi titlului executoriu arătat mai sus, în sensul de a achita creditorului următoarele sume de bani:

- 1.390,00 lei, reprezentând cheltuieli de judecată

- 4.441,24 lei, reprezentând penalități

- 22.983,92 lei, reprezentând debit

- 7.852,00 lei reprezentând cheltuieli execuţionale, stabilite prin Încheiere;

**TOTAL:**  **36.667,16 LEI**

Sumele vor fi consemnate în cont consemnări nr. **RO32BREL0002001737410101** deschis la Libra Bank.

Vă punem în vedere că aveţi **obligaţia de a da lămuriri în scris** în legătură cu veniturile şi bunurile dumneavoastră, inclusiv cele aflate în proprietate comună pe cote-părţi ori în devălmăşie asupra cărora se poate efectua executarea cu arătarea locului unde se află.

În cazul în care nu vă conformaţi prezentei somaţii, **vom proceda la continuarea executării silite, în modalitatea admisă de instanţă şi în baza dispoziţiilor legale în materie, asupra tuturor veniturilor și bunurilor, urmând să suportaţi toate cheltuielile necesare acestei activităţi.**

Anexăm prezentei titlul executoriu, încheierea privind încuviințarea executării silite, încheierea privind calculul penalităților, încheierea privind cheltuielile execuționale.

**EXECUTOR JUDECĂTORESC**