**DOSAR EXECUŢIONAL NR.** **88/2022**

**DATA** **27.02.2022**

**CĂTRE,**

**TERŢ POPRIT: BANCA COMERCIALĂ ROMÂNĂ S.A.**

**Bucureşti, Calea Plevnei nr. 159, Business Garden Bucharest, cladirea A, etajul 6, sector 6**

În conformitate cu dispoziţiile art. 783 Cod Procedură Civilă şi în baza încheierii de încuviinţare a executării silite din data de 12.02.2022, a Judecătoriei Sectorului 1 şi a titlului executoriu Sentința Civilă 23823/2021 pronunțată de Judecătoria Buftea definitivă prin neapelare, prin prezenta dispunem

**ÎNFIINŢAREA POPRIRII**

asupra sumelor în lei sau în valută pe care unitatea dumneavoastră, în calitate de terţ poprit, le datorează sau pe care i le veți datora în viitor, ori le deține în numele **debitorului** **ȘTEFAN DROBOTĂ** cu domiciliul/ sediul în București, bd. Constituției, nr. 7E, sc. 8, ap. 10, sector 5, C.N.P./ C.U.I. 3243283, în temeiul unor raporturi juridice existente, din dosarul execuţional nr. **88/2022** , până la concurenţa sumei de **36.667,16** **lei**, reprezentând debit datorat **creditorului** **ANDREI FLORIN** cu domiciliul/ sediul în București, str. Unirii, nr. 3, et. 3-5, ap. 19, sector 3, şi cheltuieli de executare datorate executorului judecătoresc.

Sumele se vor indisponibiliza în contul de consemnări al B.E.J. Drăgan nr. RO32BREL0002001737410101 - Libra Bank.

Sunteţi obligat să ne comunicaţi înfiinţarea popririi şi să ne transmiteţi dovada indisponibilizării şi consemnării sumei în **termen de 5 (cinci) zile** de la data primirii, potrivit dispoziţiilor art. 787 alin. 1 pct. 1 Cod Procedură Civilă.

Indisponibilizarea se întinde şi asupra fructelor civile ale creanţei poprite, precum şi asupra oricăror alte accesorii născute chiar după înfiinţarea popririi, conform art. 784 alin. 3 Cod Procedură Civilă.

Vă punem în vedere **interdicţia de a plăti** debitorului sau de a pune la dispoziţia acestuia ori a altor persoane sume pe care i le datoraţi sau pe care le veţi datora în viitor, conform art. 783 alin. 2 Cod Procedură Civilă, precum şi obligaţiile stabilite în sarcina dumneavoastră prin dispoziţiile legale.

În cazul neîndeplinirii obligaţiilor prevăzute mai sus, vom sesiza instanţa de executare, în vederea validării popririi, conform dispoziţiilor art. 790 Cod Procedură Civilă.

Anexăm prezentei, în baza art. 783 Cod Procedură Civilă, copie certificată a încheierii de încuviinţare a executării silite.

**EXECUTOR JUDECĂTORESC**